Legal Document

Category: 141

Text:
4. ΝΟΜΟΘΕΤ. ΔΙΑΤΑΓΜΑ υπ’ αριθ. 1557 της 20/29 Ιουλ. 1942 Περί φορολογίας του οίνου. Τροποποιηθέν υπό των: α)άρθρ. 11-15 ν. 302 της ½ Ιουλ. 1943 β)άρθρ. 1 ν. 1037 της 15/30 Δεκ. 1943 γ)άρθρ. 5 ν. 1075 της 29/31 Δεκ. 1943 δ)άρθρ. 8 Α.Ν. 516 της 18/20 Αυγ. 1945 ε)άρθρ. 7 Α.Ν. 652 της 9/10 Νοεμ. 1945 ς)Ν.Δ. 52 της 21/22 Αυγ. 1946 ζ)Νόμ. 202 της 30/31 Δεκ. 1946 η)Ν.Δ. 430 της 23/24 Οκτ. 1947 θ)άρθρ. 13 Α.Ν. 787 της 23/24 Σεπτ. 1948 ι)άρθρ. 3 Α.Ν. 1524 της 29/29 Οκτ. 1950 κατηργήθη δια του Β.Δ. 22/26 Ιουλ. 1951, εκδοθέντος βάσει του άρθρ. 11 Α.Ν. 1764 της 16/18 Απρ. 1951, έχοντος ούτω: Άρθρ.11.-Η παρ. 2 του άρθρ. 3 του Α.Ν. 1524/1950 «περί καταργήσεως φορολογιών και περί διατάξεών τινων των φόρων ειδών πολυτελείας, καταναλώσεως, κύκλου εργασιών και τελών ψυχαγωγίας», ως ούτος εκυρώθη δια του ν. 1620/1951, αντικαθίσταται ως εξής: «2.Από του οικονομικού έτους 1951-52 δύναται δια Β.Δ/των εκδιδομένων επί τη προτάσει των Υπουργών Οικονομικών και Γεωργίας, ο φόρος καταναλώσεως επί του οίνου να μειούται ή καταργήται, δι’ ωρισμένας περιοχάς ή και ολόκληρον την χώραν». 5 ΒΑΣΙΛΙΚΟΝ ΔΙΑΤΑΓΜΑ της 22/26 Ιουλ. 1951 Περί καταργήσεως του φόρου καταναλώσεως επί του εν τη ημεδαπή παραγομένου ή αποταμιευομένου οίνου ή γλεύκους. Έχοντες υπ’ όψιν το άρθρ. 11 του Α.Ν. 1764/1951 «περί συμπληρώσεως, τροποποιήσεως και καταργήσεως διατάξεων φορολογικών τινων νόμων» μετά γνώμην του Συμβουλίου της Επικρατείας, προτάσει των επί των Οικονομικών και επί της Γεωργίας Υπουργών, απεφασίσαμεν και διατάσσομεν: Άρθρον μόνον. -Από της φορολογικής περιόδου του οίνου 1951-52 καταργείται ο, δυνάμει του Ν.Δ. 1557/1942 «περί φορολογίας του οίνου», ως τούτο ετροποποιήθη και συνεπληρώθη μεταγενεστέρως, επιβαλλόμενος φόρος καταναλώσεως επί του εν τη ημεδαπή παραγομένου ή αποταμιευομένου οίνου ή γλεύκους εσοδείας 1951 και εφεξής. Σελ. 260(α) Τεύχος 1176-Σελ. 68